En medarbejder på virksomheden bo-glas i Brønderslev er kommet alvorligt til skade efter en ulykke på virksomheden torsdag formiddag. Det oplyser vagtchef ved Nordjyllands Politi Poul Fastergaard. - Meldingen kommer på, at en mand er begravet under knust glas, og at man er i gang med at grave ham fri. Der bliver sendt ambulance, redning og politi til stedet, siger Poul Fastergaard. Manden blev hurtigt gravet fri af redningsmandskabet. Han er uden for livsfare, men han har pådraget sig flere brud og snitlæssioner. - Vi ved stadig ikke, hvad der er sket, men vi har underrettet Arbejdstilsynet, der nu vil undersøge det nærmere, siger Poul Fastergaard.

Opsummering:
En mand er kørt på skadestuen med svære skader, men er uden for livsfare.